                      højesterets kendelse
                          afsagt tirsdag den 10. januar 2012
sag 293/2011
anklagemyndigheden
mod
t
(advokat torben høholt jensen)
i tidligere instanser er afsagt dom af retten i horsens den 7. april 2011 og kendelse af vestre
landsrets 5. afdeling den 16. juni 2011, hvorved t’s anke af byrettens dom blev afvist som
for sent indgivet.
procesbevillingsnævnet har den 30. september 2011 meddelt tilladelse til, at kendelsen ind-
bringes for højesteret.
i påkendelsen har deltaget tre dommere: lene pagter kristensen, vibeke rønne og jens peter
christensen.
påstande
t har nedlagt påstand om, at anken realitetsbehandles.
anklagemyndigheden har påstået stadfæstelse.
landsretten har henholdt sig til kendelsen.
anbringender
t har gjort gældende, at det fremgår af retsplejelovens § 908, stk. 2, 2. pkt., at ankemeddelelse
kan indgives til anklagemyndigheden og byretten, og at der ikke i landsrettens kendelse
foreligger oplysninger om, hvornår t’s anke blev modtaget af byretten. det må derfor lægges
til grund at anken er rettidig.
                                             - 2 -
anklagemyndigheden har gjort gældende, at ankefristen udløb skærtorsdag den 21. april
2011, og at ankemeddelelse efter retsplejelovens § 908, stk. 1, skal indgives den forudgående
hverdag inden helligdagen, dvs. den 20. april 2010, jf. byrettens vejledning. det fremgår af
sagen, at retten i horsens indstemplede t’s ankemeddelelse dateret den 19. april 2011 den
26. april 2011. ankemeddelelsen er herefter først modtaget efter ankefristens udløb.
højesterets begrundelse og resultat
retten i horsens har påført ankemeddelelsen stempel om, at den er modtaget den 26. april
2011. højesteret lægger i overensstemmelse hermed til grund, at ankemeddelelsen er modta-
get af byretten denne dag. herefter og af de grunde, som er anført af landsretten, stadfæster
højesteret kendelsen.
                                      thi bestemmes:
landsrettens kendelse stadfæstes.
